I mange af de lande, som [[Tyskland]] okkuperede under 2. verdenskrig, blev der oprettet afdelinger af Gestapo med de samme beføjelser som i selve Tyskland. Dette skete også i Danmark under den tyske [[besættelsen|besættelse]].
  
Gestapos danske hovedkvarter var i [[Shellhuset]] i [[København]], og der blev oprettet enheder i alle større danske byer (blandt andre: ''[[Universitetsparken (Århus)|Universitetsparken]]'' i [[Århus]], ''[[Husmandsskolen]]'' i [[Odense]], ''[[Staldgården]]'' i [[Kolding]]). Gestapo var ansvarlig for [[tortur]] og [[drab]] på såvel medlemmer af [[modstandsbevægelsen]] som på ofte tilfældigt udvalgte personer.
I oktober [[1943]] blev SS-[[Obergruppenführer]] ([[general]]) [[Günther Pancke]] udnævnt til højere SS og politifører i Danmark og dermed til chef for hele det tyske sikkerhedsapparat, inkl. Gestapo.<ref>[http://www.axishistory.com/index.php?id=3187 Axis History Factbook: Höhere SS und Polizeiführer Danmark<!-- Bot genereret titel -->]</ref> Den mest kendte af de ledende Gestapo officerer i Danmark var SS-[[Sturmbannführer]] ([[major]]) [[Karl Heinz Hoffmann]].
Filosofi Historie Foreninger Organisationer